

13.3

DYFARNU TEITL ATHRO: GWEITHDREFN AR GYFER DYFARNU CADAIR ATHRO EMERITWS

# Manylion Allweddol

|  |  |
| --- | --- |
| ***TEITL Y POLISI*** | Dyfarnu Teitl Athro: Gweithdrefn ar gyfer Dyfarnu Cadair Athro Emeritws |
| ***DYDDIAD CYMERADWYO*** | 26 Mai 1999 |
| ***CORFF CYMERADWYO*** | *Bwrdd Academaidd* via AQSC |
| ***FERSIWN*** | 9 |
| ***DYDDIADAU YR ADOLYGIAD BLAENOROL*** | Maw 2005, Meh 2006, Maw 2009, Tach 2011, Tach 2013, Ebr 2016, Ion 2018, Chwe 2022 |
| ***DYDDIAD YR ADOLYGIAD NESAF*** | 2025 |
| ***CANLYNIAD ASESIAD EFFAITH CYDRADDOLDEB*** |  |
| ***POLISÏAU / GWEITHDREFNAU / CANLLAWIAU CYSYLLTIEDIG*** | [*Academic Handbook Ah1\_13 (cardiffmet.ac.uk)*](https://www.cardiffmet.ac.uk/registry/academichandbook/Pages/Ah1_12.aspx) |
| ***DYDDIAD GWEITHREDU*** | 26 Mai 1999 |
| ***PERCHENNOG POLISI (TEITL SWYDD)*** | *Cyfarwyddwr Gwasanaethau Pobl* |
| ***UNED / GWASANAETH*** | *Gwasanaethau Pobl* |
| ***E-BOST CYSWLLT*** | humanresources@cardiffmet.ac.uk |

# Rheoli Fersiwn

|  |  |  |
| --- | --- | --- |
| ***FERSIWN*** | ***DYDDIAD*** | ***RHESWM DROS NEWID*** |
|  |  |  |
|  |  |  |

Dyfarnu Teitl Athro: Gweithdrefn ar gyfer Dyfarnu Cadair Athro Emeritws

# Rhagarweiniad

## Mae’r adran hon yn y Llawlyfr Academaidd yn disgrifio’r gweithdrefnau a fabwysiedir gan Brifysgol Metropolitan Caerdydd ar gyfer dyfarnu Cadeiriau Emeritws.

# Ymgeiswyr Cymwys

## Gall Athro Emeritws gael ei roi i Athrawon sy’n ymddeol â Chadair Bersonol ac sydd wedi gwneud cyfraniad eithriadol i’r Brifysgol.

# Pwyllgor yr Athrawon a’r Darllenwyr

## Mae’r grym gan Bwyllgor yr Athrawon a’r Darllenwyr i ystyried ceisiadau am Gadeiriau Emeritws.

## Mae Pwyllgor yr Athrawon a’r Darllenwyr wedi’i ffurfio o:

## Y Llywydd ac Is-Ganghellor (Cadeirydd)

## Y Dirprwy i’r Is-Ganghellor

## Dirprwy Is-Ganghellor Ymchwil ac Arloesi

## Dirprwy Is-Ganghellor Ymgysylltu â Myfyrwyr

## Cyfarwyddwr Ymchwil

## Tri Athro wedi’u hethol gan y Bwrdd Academaidd

## Bydd y tri aelod etholedig yn gwasanaethu ar y Pwyllgor am gyfnod o ddwy flynedd â’r posibilrwydd o gael eu hail-benodi am hyd at gyfanswm o bedair blynedd yn ddi-dor.

## Yn ogystal bydd dewis gan y Pwyllgor i gyfethol aelodau dros dro i’r Pwyllgor lle y bydd hynny’n briodol.

## Bydd yn ofynnol bod aelodau Pwyllgor yr Athrawon a’r Darllenwyr yn datgan unrhyw wrthdaro buddiannau o ran ymgeiswyr ar ddechrau pob cyfarfod o’r Pwyllgor.

# Y Weithdrefn Ddyfarnu

## Dylid cyflwyno enwebiadau yn ysgrifenedig i’r Gwasanaethau Pobl wedi’u cyfeirio at y Llywydd a’r Is-Ganghellor gan Ddeon yr Ysgol berthnasol a ddylai roi enghreifftiau i ddangos sut mae’r unigolyn wedi gwasanaethu’r sefydliad â chlod arbennig yn unol â’r meini prawf cyfredol ar gyfer Cadair Bersonol. Dylai’r enwebiad amlinellu hefyd sut bydd yr Athro yn parhau i gyfrannu’n wirfoddol i’r Ysgol.

## Caiff ceisiadau ar gyfer Athro Emeritws eu hystyried yn flynyddol. Mae’r ffenestr ymgeisio newydd yn agor ym mis Tachwedd ac yn cau ym mis Rhagfyr bob blwyddyn. Wedyn bydd dyfarniadau llwyddiannus yn cael eu rhoi o’r mis Awst canlynol. Caiff dyddiadau cyflwyno eu cyhoeddi’n flynyddol ar wefan Gwasanaethau Pobl.

## Os bydd Pwyllgor yr Athrawon a’r Darllenwyr yn penderfynu dyfarnu’r teitl, bydd Gwasanaethau Pobl yn cadarnhau hyn yn ysgrifenedig i’r unigolyn. Rhoddir gwybod i’r Bwrdd Academaidd am y dyfarniad hefyd.

# Amodau

## Dyfernir y teitl Athro Emeritws am oes ond mae Pwyllgor yr Athrawon a’r Darllenwyr yn cadw’r hawl i dynnu’r teitl yn ôl ar unrhyw bryd. Bydd y Bwrdd Academaidd yn cael gwybod am golli’r teitl a’r dyddiad y digwyddodd hyn.

## Bydd Gwasanaethau Pobl yn trefnu mynediad i wasanaethau TG a Llyfrgell ac i adeiladau’r Brifysgol os bydd angen. Caiff Athrawon Emeritws ddefnyddio’u teitl mewn cyswllt â’r Brifysgol ar gyfer dibenion cyhoeddi/cyhoeddusrwydd ond ni fydd y teitl yn awgrymu unrhyw statws cyflogaeth neu hawl i gyflog.

# Cyfle Cyfartal

## Yn unol â Pholisi Cyfle Cyfartal Prifysgol Metropolitan Caerdydd, mae’r Brifysgol wedi ymrwymo i hyrwyddo cydraddoldeb ac amrywiaeth yn ei holl weithgareddau. Felly caiff y teitl Athro Emeritws ei ddyfarnu ar sail haeddiant a gallu. Bydd Pwyllgor yr Athrawon a’r Darllenwyr yn ystyried amgylchiadau anacademaidd a allai fod wedi cyfyngu neu fod wedi rhwystro datblygiad gyrfa broffesiynol ymgeisydd o ran maint yn hytrach nag ansawdd yr allbwn a’r gweithgareddau sy’n gysylltiedig â’r teitl.